User:Srilakshmitmr

= '''மா. கோடிலிங்கம்''' = =  M Kodilingam  =

தோற்றம்:
தஞ்சை மாவட்டம், குடந்தை நகரில் வை. மாசிலாமணி செட்டியார் - மீனாக்ஷி அம்மாள் என்ற வணிகர் குடும்பத் தம்பதிகளுக்கு இரண்டாவது மகனாகத் தோன்றினார். பிறந்த வருடம் 31.01.1938.

இசைக் கலைஞர்:
குடந்தை அரசினர் கலைக் கல்லூரியில் பொருளாதாரம் பட்டம் பெற்ற இவர், 1960 முதல் 1996 முடிய டன்லப் நிறுவனத்தில் அலுவலராக பணி ஆற்றினார். அதன்பின் இன்றைய வரை இசைத் தொண்டு. புலமை பலவும் வாய்க்கப்பெற்ற இசையறிஞர் குடந்தை ப.சுந்தரேசனாரின் தலைமாணவரே கோடிலிங்கம். தம் ஆசிரியர் வழி இவரும் ஒரு சிறந்த இசைவாணர். பல ஆண்டுகளாக பரிபாடல், சிலப்பதிகாரம் போன்ற இலக்கியங்கள் மட்டுமின்றி இதுவரை இசை வடிவம் பெறாத சித்தர் பாடல்கள், பாம்பன் சுவாமி பாடல்கள், திரிசிரபுரம் மகாவித்வான் மீனாட்சி சுந்தரம் பிள்ளை பாடல்கள். கம்பராமாயணப் பாடல்கள், தேவாரம், திவ்யப் பிபந்தம், திருப்புகழ் பாடல்கள் ஆகியவற்றைத் தனித்தும், தனது தமையனார் தமிழ்ப் பேராசிரியர் மா.வயித்தியலிங்கன் அவர்களோடு இணைந்தும் தக்க துணைக் கருவிகளோடு தமிழ்நாட்டில், வெளிமாநிலங்களில், அயல் நாடுகளில் பெரிய அரங்குகளில் பாடியிருக்கிறார். இன்றும் பாடி வருகிறார்.

இசைச் சொற்பொழிவாளர்:
தான் பயின்ற உயர்நிலைப் பள்ளித் தமிழாசிரியர் திரு. எஸ். எஸ். சூரிய நாராயண சர்மா அவர்களின் வழிகாட்டுதலில் பட்டம் வெங்கட்ராம பாகவதர் என்ற கதாகாலட்சேபத்துறை வல்லுனர் வழியில் பழைய மரபுப்படி பல புராணக்கதைகளைத் தமது 14 வயது முதல் இசைச் சொற்பொழிவாகச் செய்து வருகிறார்.

நடிகர்:
தாம் பணிசெய்த நிறுவனத்தின் மனமகிழ்மன்றம் (Recreation Club) மூலம் பிரபல நாடக ஆசிரியர் பி.எஸ்.இராமய்யா, நடிகர் எஸ்.வி.சகஸ்ரநாமம், நடிகர் நாகேஷ், கவிஞர் தஞ்சைவாணன் ஆகிய கலைஞர்கள் இயக்கத்தில் பல மேடை நாடகங்களில் நடித்த அனுபவம் இவருக்கு உண்டு.

நாட்டிய இசை ஆசிரியர்:

 * கல்லூரி நாட்களில் குடந்தையில் திரு.ம.பொ.சி. அவர்களின் தமிழரசுக் கழகம் சார்பில் நடைபெற்ற மாநாட்டில் சிலப்பதிகாரப் பாடல்களுக்கு மெட்டமைத்து அந்த நடன நிகழ்ச்சிக்குத் தாமே பாடியுள்ளார்.
 * 1956-ம் ஆண்டில் திரைப்பட நடிகை திருமதி. வைஜெயந்தி மாலா அவர்களின் அறிமுகம் ஏற்பட்டு தில்லானா, ஜதீஸ்வரம் போன்ற நாட்டியப் பாடல்களை அவர் பயிற்றுவிக்க அவருடைய சில நிகழ்ச்சிகளில் பாடிய பெருமையும் இவருக்கு உண்டு.
 * புகழ் பெற்ற தொல்பொருள் துறை ஆராய்ச்சியாளர் டாக்டர் R. நாகசாமி நடத்திய தேவார மூவர், அருணகிரியார், தக்கயாகப் பரணி போன்ற வரலாற்றுக் கதை பொருந்திய நாட்டிய நிகழ்ச்சிகளுக்கு மெட்டமைத்துத் தாமே பாடியும் பெருமை சேர்த்திருக்கிறார். இவற்றில் சில சென்னை தொலைக்காட்சிகளில் ஒளி பரப்பும் செய்யப்பட்டிருக்கின்றது. பல அயல் நாடுகளிலும் ஒலி நாடாக்கள் மூலம் இவர் குரல் ஒலித்திருக்கிறது.

தேவார ஆசிரியர்:

 * தான் அறிந்தவற்றை மரபு வழியில் மற்றவர்களுக்கும் ஒரு ஆசிரியர் என்ற நிலையில் பலருக்கும் பயிற்றுவிப்பதை நமது அலுவலக பணி ஓய்வுக்குப் பின் முழுநேரத் தொண்டாகச் செய்து வருகிறார்.
 * சென்னை கொட்டிவாக்கம் இறைபணி மன்றம் - அசோக்நகர் மகளிர் மன்றம் - அபிராமபுரம் ஒப்பிலாள் தேவார இசைக்குழு போன்ற அமைப்புகள் சில இவருடைய இசைத்திறனை எடுத்துக் காட்டுவன. அவை மூன்றும் இவரால் தோற்றுவிக்கப்பட்ட அமைப்புகள்.
 * இவரது மரபு இசைகளை அவ்வப்போது கற்றுப் பாராட்டிப் போற்றும் கலைஞர்கள் பலர் உண்டு. திருமதிகள் சௌம்யா, காயத்ரி கிரிஷ், சியாமளா வெங்கடேஸ்வரன், ஜெயந்தி மோஹன், பவதாரிணி, களக்காடு சீதாலெட்சமி, சங்கரி கிருஷ்ணன், டாக்டர். பிரமிளா குருமூர்த்தி, காயத்ரி வெங்கடேசன், அருணா ரங்கநாதன், திருவாளர்கள் நெய்வேலி சந்தான கோபாலன், டாக்டர்.S.சுந்தர், போன்றவர்கள் அவர்களில் சிலர்.

பண்ணிசைவாணர்:
ஓதுவா மூர்த்திகள் என்ற அங்கீகாரத்துடன் ஆலய விழாக்கள், தொலைக்காட்சி, வானொலி நிலையம், பல பொது மேடைகள், திருமணங்கள் ஆகியவற்றில் நிகழ்ச்சி தரும் கலைஞராக பல காலங்களாக இவர் பணி தொடர்கிறது.

சிறந்த சில மன்றங்களின் உறுப்பினர்:

 * இராமலிங்கர் பணி மன்றம் (தலைவர் : பொள்ளாச்சி டாக்டர் நா. மகாலிங்கம்) இவரது திறமை கண்டு அருட்செல்வர் டாக்டர் நா. மகாலிங்கம் அவர்கள் தலைமையில் செயலாளர் என்ற தகுதியில் கடந்த 20, 30 ஆண்டுகளாக சென்னை, திருச்சி, கோவை, நாகை, லால்குடி போன்ற இடங்களில் ஆண்டுதோறும் இசை விழாக்களை பொறுப்பேற்று சிறப்பாக நடத்தி வருகிறார்.
 * இறை பணிமன்றம் (திரு. இராம. வீரப்பன், நல்லி குப்புசாமி செட்டியார், நாரதகான சபா,     திரு. ஆர். கிருஷ்ணசாமி போன்ற புரவலர்களைக் கொண்ட ஒரு அமைப்பு).
 * குடந்தை ப.சுந்தரேசனார் நாடு காண் குழு (நிறுவனர்: மேனாள் அமைச்சர் அன்பில்        திரு. தருமலிங்கம், புரவலர் திரு.வீ.கே.என். திருச்சி).
 * பாரதியார் சங்கம்: (தலைவர் மூத்த வழக்கறிஞர் ஆர். காந்தி).
 * சைவ சித்தாந்தப் பெருமன்றம்: (நிறுவனர்: மறைமலை அடிகள், ஞானியார் சுவாமிகள்).
 * ஸ்ரீ மருந்தீஸ்வர் பிரதோஷ வழிபாட்டுக்குழு: விசேஷ நாட்களில் திருக்கோயிலில் தேவாரம் பாடும் இசைத் தொண்டு.
 * பொங்குதமிழ் பண்ணிசை மணிமன்றம்: டாக்டர் எஸ். ராமதாஸ் அவர்கள் நிறுவிய இந்த அமைப்பு நடத்தும் அனைத்து இசை விழாக்களில் துவக்க நாளிலிருந்து பெரும்பங்கு கொண்டு அவருடைய பேரன்பிற்குப் பாத்திரமானவர்.

' வானொலி, தொலைக்காட்சிக் கலைஞர்:

 * சென்னை வானொலியில் "B" கிரேட் கலைஞராக பல ஆண்டுகளாக துதிப்பாடல்கள் பாடி வருகிறார்.
 * சென்னைத் தொலைக்காட்சி, சங்கரா, மக்கள் தொலைக்காட்சியில் அடிக்கடி பங்கு கொள்பவர். கடந்த பல மாதங்களாக காலை நேரத்தில் மக்கள் தொலைக்காட்சியில் இவரது திவ்யப் பிரபந்த பாடல்கள், திருவாசகப் பாடல்கள் தினந்தோறும் ஒளிபரப்பாகிக் கொண்டிருக்கின்றன.

வெளி நாட்டு அனுபவசாலி:

 * சென்ற 2000 ஆம் ஆண்டில் குவைத் நாட்டில் 40 நாட்கள் ஆன்மீக இசைப் பாடல் நிகழ்ச்சி நடத்தியிருக்கிறார்.
 * சென்ற 2002 ஆம் ஆண்டில் மலேசியா, சிங்கப்பூர், இலங்கை, ஆகிய இடங்களில் நிகழ்ச்சிகள் நடத்தியிருக்கிறார்.
 * சென்ற டிசம்பர் 2006'ல் மலேசியா, சிங்கப்பூர் ஆகிய இரு இடங்களிலும் பொங்குதமிழ் பண்ணிசை விழாக்களில் கலந்து கொண்டிருக்கிறார்.
 * சென்ற ஏப்ரல் 2017-ல் அமெரிக்க திருநாட்டில் கிளிவ்லேன்ட் நியு ஹாம்ப், கலிபோர்னியா, டல்லஸ் போன்ற பல இடங்களுக்கு சென்று ஒரு மாதம் அளவில் தங்கி பல இசைக்கச்சேரிகள், சொற்பொழிவுகள் செய்திருக்கிறார்.

பத்திரிகைகள் பாராட்டிய பண்பாளர்:
இந்து - தினத்தந்தி - தினமணி - தாய் - ஓம் சக்தி - சித்தாந்தம் - செய்தி மடல் - அபூர்வராகம் - அவள் விகடன் - இளந்தமிழன் - அடையார் டைம்ஸ் போன்ற இதழ்கள்.

அறிஞர்கள் பலரின் பாராட்டுக்குரியவர்:

 * அனைத்து சைவ மடத்து
 * அவ்வை நடராசன்
 * ஆதீனத் தலைவர்கள்
 * கவியோகி சுத்தானந்தர்
 * டாக்டர் நா. மகாலிங்கம்
 * அரியக்குடி ராமானுஜ அய்யங்கார்
 * டாக்டர் எஸ். ராமதாஸ்
 * T.S. பார்த்தசாரதி
 * ஆர்.எம். வீரப்பன்
 * டாக்டர். வீ.ப.க. சுந்தரம்
 * டாக்டர் நல்லி குப்புசாமி
 * களக்காடு ராம நாராயண அய்யர்
 * ஆர். ராமச்சந்திரன் (ஹம்ஸத்வனி சபா)
 * S. ராஜம்
 * ஆர். கிருஷ்ணசாமி (நாரதகான சபா)
 * தருமபுரம் சுவாமிநாதன்
 * ஜே. வி. கண்ணன் (மூத்த பத்திரிகையாளர்)
 * திருப்பாம்புரம் சோ. சண்முகசுந்தரம்
 * சிக்கல் R. பாஸ்கரன்
 * டாக்டர் S. ராமநாதன்
 * உமையாள்புரம் சிவராமன்
 * இராஜப்பா அய்யர்
 * A.M. சுவாமிநாதன்
 * T.V. வெங்கட்ராமன்
 * பகீரதன்
 * S. வேதவல்லி
 * C.S. குப்புராஜ்
 * கோமுகி வேலன்